《送蔡弥坚西上》
宋代·林希逸

春试新因闰少迟，行行应见柳舒眉。香留丹桂籍中久，名写金花帖上宜。

一榜三魁同我里，重轮六戊属今时。赠言此意殷勤甚，就有安书寄小儿。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。